पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार ने कोरोना के मद्देनजर पब्लिक डीलिंग से जुड़े कामों को कम करने के साथ ही प्रशासन को ऑनलाइन ई-कर्फ्यू पास जारी करने के आदेश दिए हैं। नए आदेशों के बाद रेडक्रॉस भवन स्थित कंट्रोल रूम से किसी भी तरह का पास बनाने की सुविधा को खत्म कर दिया गया है। हालांकि मजिस्ट्रेट इमरजेंसी केसों में पास जारी कर सकते हैं। ऑनलाइन ई-कर्फ्यू पास के लिए लोग वेबसाइट Https://pass.pais.net.in पर अप्लाई कर सकते हैं।
डीसी गुरप्रीत सिंह खैहरा ने ई-कर्फ्यू पास जारी करने के लिए एक्साइस डिपार्टमेंट को जिम्मेदारी सौंपी है। असिस्टेंट एक्साइस एंड टेक्सेशन कमिश्नर अमनदीप की देख-रेख में लोगों को इमरजेंसी केसों में शादी के परमिशन या दूसरे राज्यों में जाने के लिए मूवमेंट पास जारी किए जाएंगे। कंट्रोल रूम में ऑक्सीजन से जुड़ी शिकायतों की निगरानी करेंगे।
वेबसाइट Https://pass.pais.net.in पर ऐसे करें आवेदन
कंट्रोल रूम से दी 234 शादियों की परमिशन
इससे पहले लोगों की सुविधा के लिए ऑफलाइन कर्फ्यू पास रेडक्रॉस भवन से बनाए जा रहे थे। 4 शिक्षकों की ड्यूटी लगाई गई थी, जिन्होंने 15 दिनों में 84 लोगों से मूवमेंट पास के लिए आवेदन रिसीव किए, जबकि 234 को शादी के लिए एप्लीकेशन पहुंचे। अफसरों ने वेरीफाई करने के बाद आवेदनों को परमिशन ग्रांट किया। वहीं पास बनाने का काम कर रहे शिक्षकों की ड्यूटी अब डिपार्टमेंट की तरफ से ऑक्सीजन के बारे कोई ई-मेल आता है तो उसे चेक करने के लिए लगा दिया गया है।
ऑनलाइन व्यवस्था से लोगों की परेशानी घटेगी: डीआरओ
नया आदेश जारी होने के बाद ऑनलाइन ई-कर्फ्यू पास बनाने की सुविधा शुरू कर दी गई है। रेडक्रॉस में लोगों को परमिशन दी जा रही थी, जिसे बंद किया जा चुका है। ऑनलाइन व्यवस्था के बाद रेडक्रॉस में पब्लिक डिलींग कम होगी। लोगों को इमरजेंसी में परेशानी नहीं हो इसलिए यहां ऑफलाइन पास बनाए जा रहे थे।
-मुकेश शर्मा, डीआरओ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn